text: Anna Maria Lenngren
  
  publiceret: 2023-04-23 02:29:27+02:00
  Anna Maria Lenngren var en svensk forfatter. Hun fik en lærd opdragelse, oversatte fra fransk og latin og blev tidligt berømt for sine stilsikre vers, som i oplysningstidens ånd var satirer over overklassen eller idyller fra præstegården.
  I 1790'erne beskrev hun realistiske og detaljemættede scenerier fra Stockholm med særlig lydhørhed for replikker. Trods sin egen succes som forfatter hyldede hun i digtet "Några ord til min k. Dotter, i fall jag hade någon" (1798) den huslige kvinde.